బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఇంగ్లాండ్ గడ్డపైనా భారత్ జోరు కొనసాగాలి..!
జట్టు కోచ్ రవిశాస్త్రితో పాటు సమష్టిగా రాణించిన జట్టులోని ఆటగాళ్లందరికీ నా అభినందనలు. విజయాల పరంపరతో మరుపురాని గెలుపుని అందుకున్నారు.
Samayam Telugu | Updated:
Mar 20, 2018, 02:24PM IST
ఇంగ్లాండ్ గడ్డపైనా భారత్ జోరు కొనసాగాలి..!
శ్రీలంక గడ్డపై ముక్కోణపు టీ20 సిరీస్ గెలిచిన భారత జట్టు.. ఈ ఏడాది ఇంగ్లాండ్ పర్యటనలోనూ అదే జోరు కొనసాగిస్తుందని బీసీసీఐ తాత్కాలిక అధ్యక్షుడు సీకే ఖన్నా ధీమా వ్యక్తం చేశారు. జులై 3 నుంచి భారత జట్టు ఇంగ్లాండ్ గడ్డపై పర్యటించనుంది. అక్కడ ఇంగ్లాండ్‌తో మూడు టీ20లు, మూడు వన్డేలు, ఐదు టెస్టుల సుదీర్ఘ సిరీస్‌ని ఆడనుంది. ఇటీవల దక్షిణాఫ్రికా గడ్డపై టెస్టు సిరీస్‌ని చేజార్చుకున్నా.. వన్డే, టీ20 సిరీస్‌లు గెలిచి సగర్వంగా స్వదేశంలో అడుగుపెట్టిన భారత్.. అదే జోరుని ముక్కోణపు టీ20 సిరీస్‌లోనూ కొనసాగించింది. ఈ టోర్నీలో లంకతో తొలి మ్యాచ్‌లో ఓడినా.. తర్వాత పుంజుకుని వరుస విజయాలతో విజేతగా నిలిచింది. దీంతో.. భారత జట్టుకి అభినందనలు తెలిపిన సీకే ఖన్నా.. ఈ విజయాల బాట ఇంగ్లాండ్‌లోనూ కొనసాగాలని అభిలాషించారు.